พระราชกฤษฎีกาจัดตั้งเทศบาลตำบลบางกะดีอำเภอเมืองปทุมธานี จังหวัดปทุมธานีพ.ศ. ๒๕๔๖ ภูมิพลอดุลยเดชป.ร.ให้ไว้ ณวันที่ ๑๖ ตุลาคม พ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งองค์การบริหารส่วนตำบลบางกะดีอำเภอเมืองปทุมธานี จังหวัดปทุมธานี ขึ้นเป็นเทศบาลตำบลอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๙ แห่งพระราชบัญญัติเทศบาล พ.ศ. ๒๔๙๖ ประกอบกับมาตรา๔๒ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๔) พ.ศ. ๒๕๔๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลบางกะดี อำเภอเมืองปทุมธานี จังหวัดปทุมธานี พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งองค์การบริหารส่วนตำบลบางกะดีอำเภอเมืองปทุมธานี จังหวัดปทุมธานี ขึ้นเป็นเทศบาลตำบล มีชื่อว่า เทศบาลตำบลบางกะดีในอำเภอเมืองปทุมธานี จังหวัดปทุมธานีมาตรา ๔ ให้กำหนดเขตเทศบาลตำบลบางกะดีไว้ดังนี้หลักเขตที่ ๑ ตั้งอยู่ริมฝั่งตะวันตกของแม่น้ำเจ้าพระยาตรงจุดที่แนวเส้นแบ่งเขตระหว่างตำบลบางกะดีกับตำบลบ้านกลาง อำเภอเมืองปทุมธานี มาบรรจบกับแนวเขตเทศบาลเมืองปทุมธานีจังหวัดปทุมธานีด้านเหนือจากหลักเขตที่ ๑ เป็นเส้นตรงข้ามฝั่งแม่น้ำเจ้าพระยาไปทางทิศตะวันออกเฉียงเหนือ ถึงหลักเขตที่ ๒ซึ่งตั้งอยู่ตรงบริเวณปากคลองบางหลวงเชียงราก ฝั่งเหนือจากหลักเขตที่ ๒ เป็นเส้นเลียบแนวเส้นแบ่งเขตระหว่างตำบลบางกะดีกับตำบลบ้านกลาง อำเภอเมืองปทุมธานีจังหวัดปทุมธานี ผ่านทางหลวงแผ่นดินหมายเลข ๓๐๖ (ถนนติวานนท์)ไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่ริมคลองประปา ฝั่งตะวันตก ตรงจุดที่คลองประปาตัดกับคลองบางหลวงเชียงรากด้านตะวันออกจากหลักเขตที่ ๓ เป็นเส้นเลียบแนวคลองประปา ฝั่งตะวันตกไปทางทิศใต้ ถึงหลักเขตที่ ๔ ซึ่งตั้งอยู่ริมคลองประปา ฝั่งตะวันตก เป็นระยะประมาณ๑,๓๐๐ เมตรด้านใต้จากหลักเขตที่ ๔ เป็นเส้นเลียบแนวเส้นแบ่งเขตระหว่างตำบลบางกะดีกับตำบลบ้านใหม่ อำเภอเมืองปทุมธานี จังหวัดปทุมธานี ไปทางทิศตะวันตก ซึ่งเป็นแนวคันดินของสวนอุตสาหกรรมบางกะดีถึงหลักเขตที่ ๕ ซึ่งตั้งอยู่ตรงจุดสิ้นสุดแนวคันดินของสวนอุตสาหกรรมบางกะดีจากหลักเขตที่ ๕ เป็นเส้นเลียบแนวเส้นแบ่งเขตระหว่างตำบลบางกะดีกับตำบลบ้านใหม่ อำเภอเมืองปทุมธานี จังหวัดปทุมธานี ไปทางทิศตะวันตกเฉียงเหนือถึงหลักเขตที่ ๖ ซึ่งตั้งอยู่ตรงจุดกึ่งกลางทางหลวงแผ่นดินหมายเลข ๓๐๖ (ถนนติวานนท์)จากหลักเขตที่ ๖ เป็นเส้นเลียบแนวกึ่งกลางทางหลวงแผ่นดินหมายเลข๓๐๖ (ถนนติวานนท์) ไปทางทิศใต้ ถึงหลักเขตที่ ๗ซึ่งตั้งอยู่ตรงจุดกึ่งกลางทางหลวงแผ่นดินหมายเลข ๓๐๖ (ถนนติวานนท์) เป็นระยะประมาณ๑๙๕ เมตรจากหลักเขตที่ ๗ เป็นเส้นเลียบแนวเส้นแบ่งเขตระหว่างตำบลบางกะดีกับตำบลบ้านใหม่ อำเภอเมืองปทุมธานี จังหวัดปทุมธานี ไปทางทิศตะวันตกเฉียงเหนือและไปทางทิศตะวันตกเฉียงใต้ ผ่านถนนบางกะดีสายใน และเป็นเส้นเลียบตามแนวคลองต้นทองหลางฝั่งเหนือ แล้วข้ามแม่น้ำเจ้าพระยา ถึงหลักเขตที่ ๘ ซึ่งตั้งอยู่ริมฝั่งตะวันตกของแม่น้ำเจ้าพระยาตรงแนวเขตตำบลบางขะแยง อำเภอเมืองปทุมธานี จังหวัดปทุมธานีด้านตะวันตกจากหลักเขตที่ ๘ เป็นเส้นเลียบแนวแม่น้ำเจ้าพระยาฝั่งตะวันตก จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักเขตย่อยปักไว้เพื่อแสดงแนวเขตตามสมควรมาตรา ๕ในระหว่างที่ยังไม่มีคณะเทศมนตรีเทศบาลตำบลบางกระดีให้ผู้ซึ่งดำรงตำแหน่งปลัดองค์การบริหารส่วนตำบลบางกะดีในวันที่พระราชกฤษฎีกานี้ประกาศในราชกิจจานุเบกษาปฏิบัติหน้าที่ปลัดเทศบาลตำบลบางกะดีเท่าที่จำเป็นไปพลางก่อน และให้รวมถึงการปฏิบัติหน้าที่ของนายกเทศมนตรีตามมาตรา๔๕ วรรคห้า แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๐) พ.ศ. ๒๕๔๒ ด้วยมาตรา ๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลบางกะดีอำเภอเมืองปทุมธานี จังหวัดปทุมธานี พ.ศ. ๒๕๔๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากองค์การบริหารส่วนตำบลบางกะดีอำเภอเมืองปทุมธานี จังหวัดปทุมธานี มีสภาพอันสมควรยกฐานะขึ้นเป็นเทศบาลตำบลบางกะดีอำเภอเมืองปทุมธานี จังหวัดปทุมธานี เพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปิติวรรณ/จัดทำ๒๒ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษาเล่ม ๑๒๐/ตอนที่ ๑๐๘ ก/หน้า ๒๘/๓๑ ตุลาคม ๒๕๔๖